ဝေင်ꩻယန်းဗဲ

ဝေင်ꩻယန်းဗဲ (အဲင်းကလေတ်: Kyaukphyu) (မန်း: ရမ်းဗြဲမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻသွတ်ꩻ ဗိဉ်းကလားပင်ႏလယ်ႏအောႏထျꩻ၊ ရခဲင်ႏခမ်းနယ်ႏ၊ ကျောက်ဖျူခရဲင်ႏ၊ ဝေင်ꩻနယ်ႏယန်းဗဲကို ကအဝ်ႏဒါႏ ရမ်းဗဲကြွန်လောင်း ပင်ႏလယ်ႏထျ့ꩻ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏယန်းဗဲ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၉,၅၈၁ ဖြာꩻ ရပ်သွူ။ အဲင်းကလေတ်သီး ကထွိုင်ႏသိမ်ꩻလꩻ ရခဲင်ႏခမ်းထွူနဝ်ꩻ ယန်းဗဲယို ထွာလွဉ် ယန်းဗဲခရဲင်ႏ ဝေင်ꩻတန်နဝ်ꩻသွူ။ တွိုႏ ၁၈၅၂ ဗာႏနဝ်ꩻ ယန်းဗဲခရဲင်ႏတောမ်ႏ အမ်းခရဲင်ႏယို ခြွဉ်းဗူႏသွူဝင်ꩻတွော့ꩻ လွောင်ႏဗူႏလွေꩻယင်း ကျောက်ဖျူခရဲင်ႏတဲင် ခရဲင်ႏဌာႏနချုတ်လဲ့ ခြုဲင်းလွေꩻလို့ထိုꩻ ‌ဝေင်ꩻကျောက်ဖျူကိုတဲင် ယန်းဗဲနဝ်ꩻ အဝ်ႏကုဲင်ဒျာႏ ဝေင်ꩻနယ်ႏအရန်းလွုမ်ꩻနဝ်ꩻသွူ။

ဝေင်ꩻယန်းဗဲနဝ်ꩻ တောမ်ႏဝေင်ꩻကျောက်ဖျူယို ဗွော့ꩻညာꩻအဝ်ႏ မဲင်ႏ(၅၀)ရပ်တဲင် တောမ်ႏထီတဖူꩻလဲ့ ကာႏလွေꩻချာငါနွောင်ꩻဒျာႏသွူ။ ယန်းဗဲနယ်ႏနဝ်ꩻ ဗွူဟူ၊ မုဲင်း၊ သာႏသီကျာꩻ၊ ထွန် တောမ်ႏ ယေနံဖုံႏ ထန်ႏနဝ်ꩻသွူ။မြန်မာ့စွယ်စုံကျမ်း၊ အတွဲ(၁၁)

 အာႏကွိုꩻ 

ကဏ္ဍ:ရခဲင်ႏခမ်းနယ်ႏကိုဝေင်ꩻဖုံႏ